Ynternet wurdt foar in protte saken brûkt. Diskusjes oer Fryske taal, kultuer en polityk wurde op ynternet op ferskate plakken fierd. De besikers fan It Nijs binne oer it generaal Frysksinnich en uterje harren Fryskens graach yn reaksjes. In Nederlânsktalich lûd wurdt net altiten wurdearre.

It omkearde komt ek foar, bygelyks op de Facebookgroep mei de nuveraardige namme STOP De Friese Meren met geld verkwisten. De teneur is dêr benammen anty-Frysk. De groep is ea oprjochte as in diskusjeplak foar tsjinstanners fan de Fryske namme foar de gemeente De Fryske Marren, mar op it stuit wurdt er brûkt om tsjin alles oan te skoppen dat rûkt nei Fryske eigenheid, lykas de Fryske taal, Fryske kultuer, Fryske plaknammen, mear foech foar Fryslân en de FNP.

Bertus Postma

Sa skriuwt in Janet Horstman by in artikel oer de Slach by Warns: “De grenzen zijn bereikt bij vele Nederlandse burgers en dan vooral de grens van “TOLERANTIE” […] En wat de FNP betreft […] die kan je het niet kwalijk nemen dat zijn een groepje klein geestigen die niet verder nadenken dan hun neuzen lang zijn en die zijn erg klein net als de grijze cellen in hun hoofd.”

Deselde Janet Horstman reagearret op in artikel oer Bertus Postma. Dy kaam fan ‘t simmer yn it nijs, om’t de Fryske plysje in brief fan him net yn behanneling naam mei as reden dat it Frysktalich wie. Frou Horstman skriuwt oer de 85-jierrige Postma: “de dementie begint zijn sporen wat na te laten en ze gaan terug in de kindertijd daar stampvoeten kleine kinderen ook als ze hun zin niet krijgen of gaan jengelen om aandacht te krijgen. goed we weten allemaal dat het verkeerd aandacht trekken is en het schijnt dat de politie hier duidelijk dan ook geen gehoor aan geeft. Pluim voor onze wetsdienaren.”

“Gevaarlijke gekken”

In Ard de Vries skriuwt oer deselde kwestje mei kennis fan saken: “Provincie heet officieel friesland. Nederlands is de voertaal van nederland en fries de tweede taal. Daarom zijn namen altijd naar de voertaal. In t fries heet het anders maar dat maakt niet uit het is immers niet de officiële voertaal. Dat is ook de reden dat de plaatsnamen in het groot in t nl op de borden staat en in t klein in t fries.”

De kwestje fan de Frysktalige gemeentenamme lit guon besikers net los. Richard Duiker skriuwt bygelyks nei oanlieding dêrfan: “Komt binnenkort ijzeren gordijn om Friesland heen, paspoort controle, wie niet Fries praat komt er niet meer in….dan loopt het flink leeg in Friesland, stomme ideologie straks opstand Friezen tegen de rest van NL…..lol” Tjeerd Hooisma hat it net sa op it idee fan de FNP foar in referindum oer mear sizzenskip foar Fryslân. “Gevaarlijke gekken”, neamt er FNP-leden.

“Dialect bijleren”

De fiertaal is meast Nederlânsk en de seldsume Frysktalige bydragen wurde meastal weihúnd troch besikers dy’t sizze dat Frysktalige stikken oaren útslute fan de diskusje. Yn febrewaris waard in Frysktalich nijsberjocht oernaam. Berna de Jong reagearre doe fuortendaliks mei: “Graag in het Nederlands….. Niet iedereen spreekt Fries!!!” en Eddy ten Brink melde: “Kan dit ook in het Nederlands? Dan kan ik en velen met mij het ook volgen.” En Harm van der Veen skriuwt oer de namme fan it regionale nijswebstee: “Ik dacht eerst marrennijs wat is dat nou weer. Toen ineens was het me duidelijk : merennieuws! En ik woon al jaren in Nederland. Of moet ik er nog een dialect bijleren?”

Klik hjir om de Facebookgroep sels te besjen.